text: Krematoriet i Vejle er truet af lukning
  10 november 2010 kl. 15.57
  Det kan ikke opfylde de nye miljøkrav, fordi der mangler et - dyrt - miljøfilter.
  Krematoriet i Vejle er i fare for at blive nedlagt ved årsskiftet, fordi det mangler et kviksølvsfilter, som opfylder skærpede miljøkrav i et nyt lovforslag. 
  Filtret er dyrt. Det koster fem millioner kroner. 
  Derfor er det planen at lukke krematoriet, der er et af Danmarks mindste. 
  Bedemænd fra Vejle og omegn er uenige i afgørelsen om krematoriets fremtid. Hvis Vejle nedlægges, skal de enten køre til Kolding eller Horsens med afdøde.
  De får opbakning fra 3000 vejlensere, som har skrevet under på, at krematoriet skal bevares.
  